text: Kan ikke finde brandårsag
  19 december 2013 kl. 14.18
  Politiet i Aabenraa leder stadig efter, hvad der var årsag til den omfattende brand på Restaurant Grækerne (tidligere Restaurant Fjorden) på Sønder Havnevej ved midnat søndag.
  - Det har endnu ikke været muligt at finde brandårsagen siger vicepolitiinspektør Knud Reinholdt. Derfor laves der i øjeblikket en række tekniske undersøgelser på brandstedet.
  Undersøgelserne foretages af politiets teknikere, Dansk Brandteknisk Institut og brandhunde.
  